กฎกระทรวงกฎกระทรวง(พ.ศ. ๒๕๔๐)ออกตามความในพระราชบัญญัติจัดตั้งศาลทรัพย์สินทางปัญญาและการค้าระหว่างประเทศและวิธีพิจารณาคดีทรัพย์สินทางปัญญาและการค้าระหว่างประเทศพ.ศ. ๒๕๓๙[๑] อาศัยอำนาจตามความในมาตรา ๔ และมาตรา ๑๕ วรรคหนึ่ง แห่งพระบัญญัติจัดตั้งศาลทรัพย์สินทางปัญญาและการค้าระหว่างประเทศและวิธีพิจารณาคดีทรัพย์สินทางปัญญาและการค้าระหว่างประเทศพ.ศ. ๒๕๓๙ รัฐมนตรีว่าการกระทรวงยุติธรรมออกกฎกระทรวงไว้ ดังต่อไปนี้ข้อ ๑ให้คณะกรรมการตุลาการคัดเลือกผู้พิพากษาสมบทตามหลักเกณฑ์และวิธีการที่กำหนดในกฎกระทรวงนี้ข้อ ๒ บุคคลที่มีคุณสมบัติและไม่ลักษณะต้องห้ามตามมาตรา๑๕ วรรคหนึ่งแห่งพระราชบัญญัติจัดตั้งศาลทรัพย์สินทางปัญญาและการค้าระหว่างประเทศและวิธีพิจารณาคดีทรัพย์สินทางปัญญาและการค้าระหว่างประเทศพ.ศ. ๒๕๓๙ ผู้ใดประสงค์จะสมัครเข้ารับการคัดเลือกเพื่อดำรงตำแหน่งผู้พิพากษาสมทบให้ยื่นใบสมัครตอบแบบที่กำหนดท้ายกฎกระทรวงนี้ข้อ ๓บุคคลที่เป็นโรคดังต่อไปนี้เป็นบุคคลที่มีลักษณะต้องห้ามไม่ให้เข้ารับการคัดเลือกเพื่อดำรงตำแหน่งผู้พิพากษาสมทบ(๑)โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม(๒) วัณโรคในระยะอันตราย(๓) โรคเท้าช้างในระยะที่ปรากฏอาการเป็นที่รังเกียจแก่สังคม(๔) โรคติดยาเสพติดให้โทษ(๕) โรคพิษสุราเรื้อรังข้อ ๔ให้คณะกรรมการตุลาการแต่งตั้งคณะอนุกรรมการดำเนินการอบรมบุคคลที่ประสงค์จะเข้ารับการคัดเลือกเพื่อดำรงตำแหน่งผู้พิพากษาสมทบในศาลทรัพย์สินทางปัญญาและการค้าระหว่างประเทศแต่ละแห่งประกอบด้วยผู้ทรงคุณวุฒิทั้งภายในและภายนอกกระทรวงยุติธรรมตามจำนวนที่คณะกรรมการตุลาการจะพิจารณาเห็นสมควรคณะอนุกรรมการดำเนินการอบรมตามวรรคหนึ่งมีหน้าที่จัดให้มีการอบรมประเมินผลการอบรมพิจารณาความเหมาะสมของผู้เข้ารับการคัดเลือกและเสนอรายชื่อผู้ผ่านการอบรมและการประเมินผลการอบรมพร้อมด้วยผลการพิจารณาความเหมาะสมไปยังคณะกรรมการตุลาการข้อ ๕การอบรมแบ่งเป็น ๓ หัวข้อ คือ(๑)การอบรมในเรื่องความมุ่งหมายของศาลทรัพย์สินทางปัญญาและการค้าระหว่างประเทศ(๒) การอบรมเกี่ยวกับอำนาจหน้าที่ของผู้พิพากษาสมทบและระเบียบที่เกี่ยวข้อง(๓) การอบรมเกี่ยวกับการดำรงตนในฐานะเป็นผู้พิพากษาสมทบข้อ ๖การอบรมในเรื่องความมุ่งหมายของศาลทรัพย์สินทางปัญญาและการค้าระหว่างประเทศให้มีหัวข้อและระยะเวลาการอบรมในแต่ละหัวข้อดังต่อไปนี้(๑) ความรู้เกี่ยวกับการจัดตั้งศาลทรัพย์สินทางปัญญาและการค้าระหว่างประเทศ๒ ชั่วโมง(๒) วิธีพิจารณาคดีทรัพย์สินทางปัญญาและการค้าระหว่างประเทศ๔ ชั่วโมง(๓) ความรู้เกี่ยวกับกฎหมายทรัพย์สินทางปัญญา ๔ ชั่วโมง(๔)ความรู้เกี่ยวกับกฎหมายการค้าระหว่างประเทศและกฎหมายอื่นที่เกี่ยวเนื่อง ๔ ชั่วโมงข้อ ๗การอบรมเกี่ยวกับอำนาจหน้าที่ของผู้พิพากษาสมบทและระเบียบที่เกี่ยวข้องให้มีหัวข้อและระยะเวลาการอบรมในแต่ละหัวข้อ ดังต่อไปนี้(๑) อำนาจหน้าที่ของผู้พิพากษาสมทบ ๓ ชั่วโมง(๒) ระบบการศาลของไทย ๒ ชั่วโมง(๓) ความรู้เกี่ยวกับกฎหมายวิธีพิจารณาความแพ่ง ๔ ชั่วโมง(๔) การชั่งน้ำหนักพยานหลักฐาน ๔ ชั่วโมง(๕) กฎหมายแพ่งและพาณิชย์ว่าด้วยนิติกรรมสัญญาและหนี้ ๓ชั่วโมง(๖) ระเบียบต่าง ๆที่เกี่ยวข้องกับศาลทรัพย์สินทางปัญญาและการค้าระหว่างประเทศ ๒ ชั่วโมงข้อ ๘การอบรมเกี่ยวกับการดำรงตนในฐานะเป็นผู้พิพากษาสมบทให้มีหัวข้อและระยะเวลาการอบรมในแต่ละหัวข้อดังต่อไปนี้(๑) การดำรงตนในฐานะเป็นผู้พิพากษาสมทบ ๒ ชั่วโมง(๒) ประมวลจริยธรรมของข้าราชการตุลาการ ๒ ชั่วโมงข้อ ๙หัวข้อการอบรมและระยะเวลาการอบรมในแต่ละหัวข้อตามข้อ ๕ ข้อ ๖ และข้อ ๗นั้นคณะกรรมการดำเนินการอบรมอาจเพิ่มเติม งด หรือเปลี่ยนแปลงเป็นอย่างอื่นได้ตามความเหมาะสมของการอบรมแต่ละคราวข้อ ๑๐ให้คณะอนุกรรมการดำเนินการอบรมเชิญผู้ทรงคุณวุฒิทั้งภายในและภายนอกกระทรวงยุติธรรมมาเป็นผู้ให้การอบรมตามกฎกระทรวงนี้ข้อ ๑๑เมื่อมีผู้สมัครเป็นจำนวนตามที่คณะอนุกรรมการดำเนินการอบรมเห็นสมควรแล้วก็ให้ดำเนินการจัดการอบรมทันทีให้คณะอนุกรรมการดำเนินการอบรมกำหนดวันเวลาและสถานที่ที่จะทำการอบรมให้เหมาะสมโดยจะจัดให้มีการอบรมนอกวันเวลาราชการก็ได้ข้อ ๑๒เมื่อดำเนินการอบรมเสร็จสิ้นแล้วให้มีการทดสอบความรู้ตามวิธีการที่คณะอนุกรรมการดำเนินการอบรมเห็นสมควรแล้วส่งรายชื่อผู้ผ่านการอบรมพร้อมทั้งผลการประเมินการอบรมและการพิจารณาความเหมาะสมไปยังคณะกรรมการตุลาการเพื่อพิจารณาคัดเลือกต่อไปข้อ ๑๓ในกรณีบุคคลซึ่งเคยดำรงตำแหน่งผู้พิพากษาสมทบมาแล้วให้อยู่ในดุลพินิจของคณะอนุกรรมการดำเนินการอบรมที่จะเสนอคณะกรรมการตุลาการพิจารณานำความขึ้นกราบบังคมทูลเพื่อทรงพระกรุณาโปรดเกล้าฯแต่งตั้งให้ดำรงตำแหน่งผู้พิพากษาสมทบโดยมิต้องรับการอบรมก็ได้ข้อ ๑๔ในการคัดเลือกผู้พิพากษาสมทบคณะกรรมการตุลาการอาจเรียกให้ผู้แทนคณะอนุกรรมการดำเนินการอบรมเข้าชี้แจงในที่ประชุมคณะกรรมการตุลาการได้ให้ไว้ ณ วันที่ ๒๐ สิงหาคม พ.ศ. ๒๕๔๐สุวิทย์ คุณกิตติรัฐมนตรีว่าการกระทรวงยุติธรรม[เอกสารแนบท้าย]๑.ใบสมัครเข้ารับการคัดเลือกเพื่อดำรงตำแหน่งผู้พิพากษาสมทบในศาลทรัพย์สินทางปัญญาและการค้าระหว่างประเทศกลาง/ภาค......(ดูข้อมูลจากภาพกฎหมาย)หมายเหตุ :- เหตุผลในการประกาศใช้กฎกระทรวงฉบับนี้ คือโดยที่พระราชบัญญัติจัดตั้งศาลทรัพย์สินทางปัญญาและการค้าระหว่างประเทศและวิธีพิจารณาคดีทรัพย์สินทางปัญญาและการค้าระหว่างประเทศพ.ศ. ๒๕๓๙ บัญญัติให้ศาลทรัพย์สินทางปัญญาและการค้าระหว่างประเทศทุกศาลมีผู้พิพากษาและผู้พิพากษาสมทบตามจำนวนที่รัฐมนตรีว่าการกระทรวงยุติธรรมกำหนดและโดยที่มาตรา ๑๕ แห่งพระราชบัญญัติดังกล่าวบัญญัติว่าผู้ที่จะได้รับแต่งตั้งเป็นผู้พิพากษาสมทบจะต้องเป็นผู้ได้รับการอบรมในเรื่องความมุ่งหมายของศาลทรัพย์สินทางปัญญาและการค้าระหว่างประเทศและหน้าที่ตุลาการมาแล้วตามหลักเกณฑ์และวิธีการที่กำหนดในกฎกระทรวงต้องไม่เป็นโรคที่ระบุไว้ในกฎกระทรวงและต้องเป็นผู้ได้รับการคัดเลือกจากคณะกรรมการตุลาการตามกฎหมายว่าด้วยระเบียบข้าราชการฝ่ายตุลาการตามหลักเกณฑ์และวิธีการที่กำหนดในกฎกระทรวงจึงจำเป็นต้องออกกฎกระทรวงนี้วิชชุตา/ผู้จัดทำ๒๘ มิถุนายน ๒๕๕๔[๑] ราชกิจจานุเบกษาเล่ม ๑๑๔/ตอนที่ ๔๐ ก/หน้า ๕๙/๒๗ สิงหาคม ๒๕๔๐